פירוש נוסף ערך זה עוסק בעיר באלסקה. אם התכוונתם למשמעות אחרת, ראו פיירבנקס (פירושונים).

**פיירבנקס** (באנגלית: **Fairbanks**) היא עיר במדינת אלסקה שבארצות הברית. פיירבנקס היא העיר השלישית בגודלה מבחינת אוכלוסייה באלסקה. על פי נתוני לשכת מפקד האוכלוסין של ארצות הברית, אוכלוסיית העיר מונה 32,515 תושבים נכון לשנת 2020. אזור המטרופולין של פיירבנקס, בו מתגוררים 100,605 תושבים (נכון ל-2020), נמצא כ-190 קילומטרים מהחוג הארקטי והוא אזור המטרופולין הצפוני ביותר בארצות הברית.

העיר נקראת על שם צ'ארלס וורן פיירבנקס, סגן הנשיא ה-26 של ארצות הברית.

היסטוריה
--------

קפטן אי. טי. ברנט ייסד את פיירבנקס באוגוסט 1901. במהלך דרכו להקים סניף מסחר בעיר טנאקרוס שבאלסקה, ספינת הקיטור שבה נסע התקלקלה לאחר ניסיון ניווט במים רדודים. עשן שיצא מהמנועים משך מחפשי זהב שהיו באזור לספינה, שם פגשו את ברנט, מחפשי הזהב שכנעו את ברנט להקים את סניף המסחר שם. מאוחר יותר העיר נקראה על שמו של צ'ארלס וורן פיירבנקס, סנטור רפובליקני מאינדיאנה שמאוחר יותר גם היה סגן נשיא ארצות הברית ה-26 ושירת בתפקיד זה בקדנציה השנייה של תאודור רוזוולט.

פיירבנקס סבלה בששת העשורים הראשונים להיווסדה ממספר שיטפונות, החל מגשמים כבדים שגרמו להצפות ועד לגשמים עזים וגושי קרח במהלך האביב. הגשר הראשון שחצה את נהר צ'נה היה מבנה עץ שנבנה בשנת 1904. ב-14 באוגוסט 1967, לאחר גשמי שיא חסרי תקדים, נהר צ'נה החל לעלות על גדותיו והציף כמעט את כל העיר בן לילה. תוצאות האסון הובילו בסופו של דבר ליצירת פרויקט בקרה ולבניית סכר מוס קריק בנהרות צ'נה.

דמוגרפיה
--------

על פי מפקד האוכלוסין של ארצות הברית, נכון לשנת 2000 היו בעיר 30,224 תושבים ו-11,075 משקי בית. 66.67% מהתושבים הם לבנים, 11.15% אפרו-אמריקאים, 9.91% אינדיאנים, 2.72% אסיאתים ו-2.45% מגזע אחר ו-6.57% משני גזעים או יותר.

ההכנסה החציונית למשק בית בעיר הייתה $40,577 וההכנסה החציונית למשפחה הייתה $46,785. ההכנסה החציונית לגברים הייתה $30,539 לעומת $26,577 לנשים. ההכנסה לנפש הייתה $19,814. בערך 7.4% מהמשפחות ו-10.5% מהאוכלוסייה היו מתחת לקו העוני, מהם 11.6% מתחת לגיל 18 ו-7.0% מגיל 65 ומעלה.

גאוגרפיה
--------

העיר ממוקמת על החוף הצפוני והדרומי של נהר צ'נה (Chena River), בקרבת המפגש של הנהר עם נהר הטאנאנה (Tanana River), אשר נשפך לנהר יוקון כעבור כ-200 ק"מ. פיירבנקס משתרעת על שטח של כ-84.6 קילומטרים רבועים, מתוכם 82.5 קמ"ר שטחים יבשתיים ו-2.1 קמ"ר שטחי מים. העיר נמצאת 136 מטרים מעל פני הים.

### אקלים

הטמפרטורות הממוצעות בחורף נעות בין 26− ל-32− מעלות צלזיוס, טמפרטורות קיצוניות נעות בין 51- ל-59− °C. בקיץ, הטמפרטורות בדרך כלל נעות בין 10 ל-21 °C. בין השנים 1994 ל-2009 נמדדה בעיר טמפרטורה של 32 °C. ב-28 ביולי 1919, נמדדו בעיר 37 °C, הטמפרטורה הגבוהה ביותר שנמדדה בעיר מאז החלו המדידות. השנה החמה ביותר בפיירבנקס נמדדה ב-1981, כאשר ממוצע הטמפרטורות השנתי היה 0.0 °C. השנה הקרה ביותר הייתה ב-1956 עם ממוצע טמפרטורות שנתי של −5.9 °C. 

פנורמת חורף בפיירבנקס

ספורט
-----

ה"יוקון קווסט" (The Yukon Quest) הוא מרוץ כלבי מזחלות למרחק של כ-1000 מייל (1,600 ק"מ) הנערך בחודש פברואר בין הערים פיירבנקס שבאלסקה לווייטהורס שבטריטוריית יוקון הסמוכה בקנדה. בשנים זוגיות מתחיל המירוץ בפיירבנקס ובשנים אי־זוגיות בווייטהורס. המירוץ נערך משנת 1984 בכל חורף.

ערים תאומות
-----------

* צרפתצרפת אקס לה בן, צרפת
* מונגוליהמונגוליה ארדנט, מונגוליה
* איטליהאיטליה פנאנו, איטליה
* נורווגיהנורווגיה מו אי רינה, נורווגיה
* יפןיפן מונבצו, יפן
* טאיוואןטאיוואן טאינאן, טאיוואן
* הודוהודו פונה, הודו
* רוסיהרוסיה יקוטסק, רוסיה
* ארצות הבריתארצות הברית ריצ'לנד, מדינת וושינגטון, ארצות הברית
* קנדהקנדה ילונייף, הטריטוריות הצפון-מערביות, קנדה

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **פיירבנקס** |
| ויקישיתוף תמונות ומדיה בוויקישיתוף: **פיירבנקס** |
* 

* אתר האינטרנט הרשמי של פיירבנקס (באנגלית)
* אתר האינטרנט של פיירבנקס
* פיירבנקס, באתר אנציקלופדיה בריטניקה (באנגלית)

הערות שוליים
------------

1. 1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.

| דגל אלסקהדגל אלסקה מדינת אלסקה |
| --- |
| בירת המדינה | ג'ונו |  |
| אזורים גאוגרפיים | האיים האלאוטיים • חצי האי קנאי • חצי האי סיוארד • עמק טנאנה • אטו • דרום-מרכז אלסקה |
| היישובים הגדולים ביותר | אנקורג' • פיירבנקס • ג'ונו • סיטקה • קטצ'יקן • ואסילה • קינאי • קודיאק • בת'אל • פאלמר • הומר • אנאלסקה • בארו • סולדוטנה • ואלדז • נום • קוצביו • פטרבורג • סיוארד • וראנגל |
| נושאים נוספים | מחוזות • סמלים • היסטוריה • דמוגרפיה • יהדות אלסקה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559502105171
* GND: 4085650-1
* LCCN: n80013207
* MusicBrainz: 0e270d32-e661-4fb3-838a-22b4dbfb244c
* NARA: 10046517
* VIAF: 130179162
* WorldCat: lccn-n80013207

 |